stanford-oval/wikipedia huggingface dataset:
Julianna Margulies

| Julianna Margulies |
| --- | --- |
 Julianna Margulies vuonna 2015.
Henkilötiedot
Koko nimi:  Julianna Luisa Margulies
Syntynyt: 8. kesäkuuta 1966 (ikä 58) Spring Valley, New York, Yhdysvallat
Ammatti:  näyttelijä
Puoliso:  Keith Lieberthal
Näyttelijä
Aktiivisena:  1991–
Merkittävät roolit:  Carol Hathaway (Teho-osasto) Alicia Florrick (Good Wife) Morgaine Avalonin usvat
Palkinnot
 Golden Globe, paras naispääosa draamasarjassa Good Wife (2011) Primetime Emmy, paras naispääosa draamasarjassa Good Wife (2011, 2014) Primetime Emmy, paras naissivuosa draamasarjassa Teho-osasto (1996) 
Aiheesta muualla
IMDb 
Elonet
AllMovie
Julianna Margulies Tribecan elokuvajuhlilla 2009.
Julianna Luisa Margulies (s. 8. kesäkuuta 1966 Spring Valley, New York, Yhdysvallat) on yhdysvaltalainen Emmy- ja Golden Globe -palkittu näyttelijä, joka tunnetaan parhaiten rooleistaan hoitaja Carol Hathawayna televisiosarjassa Teho-osasto ja asianajaja Alicia Florrickina sarjassa Good Wife. Margulies on myös esiintynyt lukuisissa muissa televisiosarjoissa, elokuvissa ja näytelmissä.
Elämäkerta > Lapsuus ja nuoruus

Margulies syntyi 8. kesäkuuta 1966 New Yorkin osavaltion Spring Valleyssä. Hän on nuorin kolmesta sisaruksesta. Hänen isänsä Paul työskenteli mainostoimistossa ja hänen äitinsä Francesca oli entinen balettitanssija. Hänen vanhempansa olivat alun perin juutalaisia, mutta hänen äitinsä oli kääntynyt katoliseksi ja kasvatti tyttärensä uuden uskonsa mukaan. Perhe muutti paljon, ja Margulies ehti New Yorkin lisäksi asua sekä Ranskassa että Englannissa. Näyttelijän sukujuuret ovat Itävallassa, Unkarissa ja Romaniassa.
Palattuaan Yhdysvaltoihin Margulies haki Sarah Lawrence Collegeen, jonne hänet myös hyväksyttiin. Hänen pääaineenaan oli taidehistoria ja hän vietti vuoden vaihto-oppilaana Italian Firenzessä. Margulies osallistui opiskeluidensa lisäksi myös useisiin kampuksen näytelmiin. Päästyään yliopistosta hän opiskeli James Pricen alaisuudessa Acting Studiossa New Yorkissa.
Elämäkerta > Yksityiselämä

Julianna Margulies on naimisissa lakimies Keith Lieberthalin kanssa. He avioituivat marraskuussa 2007 Lenoxissa, Massachusettsin osavaltiossa. Heidän ensimmäinen lapsensa syntyi tammikuussa vuonna 2008.
Ura

Marguliesin ensimmäinen rooli valkokankailla oli prostituoidun osa John Flynnin ohjaamassa toimintaelokuvassa Katujen laki vuonna 1991. Ennen uraansa näyttelijänä Margulies hankki tuloja tarjoilijana. Kolme vuotta myöhemmin Margulies sai osan Teho-osastoksi nimetyn uuden sarjan pilottijaksosta. Hän näytteli George Clooneyn esittämän lääkäri Doug Rossin tyttöystävää, hoitaja Carol Hathawaytä, joka yrittää pilottijaksossa itsemurhaa. Alun perin Marguliesin hahmon oli tarkoitus kuolla heti ensimmäisessä jaksossa, mutta koeyleisö piti hänestä ja hahmo päätettiin säilyttää. Hathawayn rakastettua esitti myöhemmin Marguliesin silloinen avomies Ron Eldard.
Margulies esitti Hathawaytä yhteensä kuuden tuotantokauden ajan vuosina 1994–2000. Hän sai suorituksestaan Primetime Emmy-ehdokkuuden joka kaudelta. Hän voitti palkinnon kerran, vuonna 1994, ja on näin ainoa Emmyn voittanut Teho-osaston näyttelijä. Vuonna 2000 Margulies ilmaisi tahtonsa lähteä sarjasta. Vaikka hänelle tarjottiin lähes 27 miljoonan dollarin sopimusta sarjaan jäämisestä, ei Margulies sitä hyväksynyt. Jos hän olisi solminut kyseisen sopimuksen, hänestä olisi tullut yksi television parhaiten palkatuimmista naisista.
Teho-osastosta lähtönsä jälkeen Margulies on tehnyt töitä sekä televisiossa, elokuvissa että teatterin lavoilla. Hän on muun muassa vieraillut televisiosarjoissa Sopranos ja Tuho-osasto sekä esittänyt pääosaa minisarjassa Avalonin usvat (2001). Margulies sai roolistaan Avalonin Morgaine-papittarena ja kuningas Arthurin sisarena Golden Globe -ehdokkuuden.
Margulies esiintyi lyhytsarjassa Terrorin verkko vuonna 2004 ja sai roolistaan Golden Globe -ehdokkuuden. Vuonna 2006 hän oli mukana tieteissarjassa Lost Room. Marguliesilla oli sivurooli Samuel L. Jacksonin tähdittämässä elokuvassa Snakes on a Plane (2006). Hän on myös osallistunut näytelmiin Intrigue with Faye ja Vaginamonologeja.
Margulies esittää pääosaa televisiosarjassa Good Wife. Hän sai roolistaan asianajaja Alicia Florrickina Golden Globe -palkinnon vuonna 2010. Hän voitti samasta roolista Primetime Emmyn vuonna 2011 ja 2014.
Margulies esittää vuonna 2019 valmistuneessa ebola-aiheisessa tositapahtumiin perustuvassa The Hot Zone -tv-sarjassa eversti Nancy Jaaxia.
Filmografia

| Ilmestymisvuosi | Nimi | Nimi Suomessa | Rooli |
| --- | --- | --- | --- |
| 1991 | Out for Justice | Katujen laki | Rica |
| 1993 | Law & Order | Kova laki | luutnantti Ruth Mendoza |
| 1993 | Murder, She Wrote | Murhasta tuli totta | Rachel Novaro |
| 1994 | Philly Heat | - | Anabella Larigo |
| 1994 | Homicide: Life on the Street | - | Linda |
| 1994–2000 | ER | Teho-osasto | hoitaja Carol Hathaway |
| 1997 | Traveller | Huijareiden klaani | Jean |
| 1997 | Paradise Road | Tie paratiisiin | Topsy Merritt |
| 1998 | A Price Above Rubies | Kultaakin kalliimpi | Rachel |
| 1998 | The Newton Boys | Legendaariset Newtonin pojat | Louise Brown |
| 2000 | What's Cooking? | Viimeinen kalkkuna uunista ulos | Carla |
| 2000 | Dinosaur | Dinosaurus | Neera (ääni) |
| 2001 | The Mists of Avalon | Avalonin usvat | Morgaine |
| 2001 | The Big Day | - | Sara |
| 2001 | The Man from Elysian Fields | Escort – seuralainen | Dena |
| 2001 | Jenifer | Jeniferin taistelu | Jeniferin psykiatri |
| 2002 | Evelyn | - | Bernadette Beattie |
| 2002 | Love Gets You Twisted | - | kertoja |
| 2002 | The Ghost Ship | Aavelaiva | Maureen Epps |
| 2003 | Hitler: The Rise of Evil | Hitler – pahuuden nousu | Helene Hanfstaengl |
| 2004 | The Grid | Terrorin verkko | NSA-agentti Maren Jackson |
| 2004 | Scrubs | Tuho-osasto | Neena Broderick |
| 2005 | Slingshot | - | Karen |
| 2006 | The Darwin Awards | - | Carla |
| 2006 | The Sopranos | Sopranos | Julianna Skiff |
| 2006 | Snakes on a Plane | Snakes on a Plane | lentoemäntä Claire Miller |
| 2006 | Beautiful Ohio | - | rouva Cubano |
| 2006 | The Lost Room | Lost Room | Jennifer Bloom |
| 2008 | Canterbury's Law | - | Elizabeth Canterbury |
| 2009 | City Island | City Island | Joyce Rizzo |
| 2009– | The Good Wife | Good Wife | Alicia Florrick |
| 2010 | Sesame Street | Seesamtie | tri. Berger |
Aiheesta muualla

Wikimedia Commonsissa on kuvia tai muita tiedostoja aiheesta .
Julianna Margulies Internet Movie Databasessa. (englanniksi)
Julianna Margulies Allmoviessa (englanniksi)
Julianna Margulies Elonetissä.
Margulies nndb:ssä
Margulies Thespian-netissä
Margulies Rotten Tomatoes -sivustolla
Stadium Municipal

| Stadium Municipal |
| --- | --- |

Rakennuksen tiedot
Sijainti:  Toulouse
Koordinaatit:  43°34′59″N, 1°26′3″E
Avattu:  1937
Remontoitu:  2016
Käyttäjät
 Toulouse FC 
Katsojakapasiteetti
 33 000 
Lisää rakennusartikkeleitaArkkitehtuurin teemasivulla
Stadium Municipal on jalkapallostadion Toulousen kaupungissa, Ranskassa Stadion avattiin kesäkuussa 1937, ja se remontoitiin jalkapallon EM–kilpailuja 2016 varten. Sinne mahtuu 33 000 katsojaa. Se on Toulouse FC:n kotistadion. Stadium Municipal oli yksi jalkapallon MM–kilpailujen 1998 pelipaikoista. Siellä pelattiin myös neljä EM–kilpailujen 2016 otteluista.
Aiheesta muualla

Kuvia tai muita tiedostoja aiheesta Stadium Municipal Wikimedia Commonsissa
Suzumiya Haruhi no yūutsu

| Suzumiya Haruhi no yūutsu |
| --- | --- |
涼宮ハルヒの憂鬱   (Suzumiya Haruhi no yūutsu)
Genre: Komedia, sci-fi 
TV-anime
Ohjaaja: Tatsuya Ishihara
Studio: Kyōto Animation, Nippon Animation, N/S KP TX 2006
Lisensoijat:  Kadokawa Entertainment  Bandai Entertainment  Madman Entertainment  Odex  Animax  Anime Virtual  Beez Entertainment   Kaze  Dynit
Lähetyskanavat:  Chiba TV, Sun-TV, Tōkyō MX, Terebi Aichi, Terebi Hokkaidō, Tvk, Terebi Saitama  Ntv7
Alkuperäinen lähetyskierros: 2. huhtikuuta 2006 – 2. heinäkuuta 2006
Jaksojen määrä: 1. kausi: 14  2. kausi: 14 
Suzumiya Haruhi no yūutsu (jap. 涼宮ハルヒの憂鬱, suom. Haruhi Suzumiyan Melankolia”) on Nagaru Tanigawan light novel -sarjaan perustuva vuoden 2006 japanilainen animaatiosarja, joka kertoo lukiolaistyttö Haruhi Suzumiyasta ja SOS-kerhosta, jonka tämä perustaa saatuaan idean luokkatoveriltaan Kyonilta. SOS-kerhon päämääränä on etsiä avaruusolentoja, aikamatkaajia, yliluonnollisten voimien käyttäjiä ja muita erikoisia henkilöitä.
Light novel -sarjan tapaan myös anime on kuvattu Kyonin näkökulmasta.
Juoni

Sarjan alussa Kyon tutustuu luokassa istuvaan, hieman omituiseen Haruhiin, joka haikailee yliluonnollisista tapahtumista ja henkilöistä. Kyon ehdottaa häntä perustamaan kerhon, jonne yliluonnolliset persoonat olisivat tervetulleita. Kerhoon liittyykin kolme omalaatuista henkilöä: Mikuru Asahina, Yuki Nagato ja Itsuki Koizumi.
Sarjan kuluessa Kyon saa tietää, että SOS-kerhon jäsenet eivät ole aivan tavallisia ihmisiä, vaan aivan jotain muuta. Yuki paljastuu avaruusolennoksi, Mikuru aikamatkaajaksi ja Koizumi psionikoksi. Eikä siinä vielä kaikki – näiltä kolmelta Kyon kuulee Haruhin olevan ”Jumala”, joka pystyy muokkaamaan tahdonvoimallaan tilaa, paikkaa ja aikaa tiedostamatta asiaa itse.
Yuki Nagaton mukaan Haruhi oli eräänlaisen galaksienvälisen energiapurkauksen keskipiste, mikä näin ollen selittää Haruhin ylienergisyyden, yliluonnollisuuden ja loppujen lopuksi Yukin, Mikurun ja Koizumin olemassaolon – kolmikko on olemassa juuri siksi, että Haruhi on heidän olemassaoloaan toivonut.
Ensimmäisellä tuotantokaudella (2006) jaksoja on 14 ja toisella (2009) saman verran.
Muut julkaisut

Pääsarjan lisäksi on julkaistu komediallinen ”Suzumiya Haruhi -chan no yūutsu” -animaatiosarja, joka perustuu Puyon samannimiseen yonkoma-strippisarjakuvaan. Sarjan on ohjannut Tatsuya Ishihara ja tuottanut Kyōto Animation.
Sarjaan sijoittuva elokuva Suzumiya Haruhi no shōshitsu romaanisarjan neljänteen osaan ja sai ensi-iltansa helmikuussa 2010.
São Lourenço dos Órgãos

| São Lourenço dos Órgãos |
| --- | --- |
 São Lourenço dos Órgãos
 Koordinaatit: 15°06′00″N, 23°36′00″W 
Valtio:   Kap Verde
Saari:  Santiago
Hallinto:  
 – Asutustyyppi:  Kunta
Pinta-ala:  
 – Maa:  36,9 km²
Väkiluku (2010):  7 350
Aikavyöhyke:  UTC–1
 – Kesäaika:  UTC–1
Infobox OKVirheellinen NIMI-arvo: 
São Lourenço dos Órgãos on kunta eli concelho Kap Verden saarivaltiossa, Atlantin valtameressä. Kunta sijaitsee Santiagon saarella. Kunnassa oli vuonna 2010 7 350 asukasta ja sen pinta-ala on 36,9 km².
Käännös suomeksi
Srinagar

| Srinagar |
| --- | --- |
 Näkymä Srinagariin.
 Srinagar
 Koordinaatit: 34°5′N, 74°48′E 
Valtio:  Intia
Osavaltio:  Jammu ja Kashmir
Väkiluku (2011):  1 180 570
 – Metropolialue:  1 206 419
Infobox OKVirheellinen NIMI-arvo: 
Srinagar on kaupunki Intian Jammun ja Kashmirin osavaltiossa maan luoteisosassa Kashmirin laaksossa. Srinagar on osavaltion talvipääkaupunki ja sen asukasluku oli vuoden 2011 väestönlaskennan mukaan 1 180 570. Muslimit muodostavat sen asukkaiden selvän enemmistön.
Maantiede

Srinagar sijaitsee Intian Jammun ja Kashmirin osavaltiossa Kashmirin laaksossa historiallisen Kashmirin alueella Jhelumjoen varrella. Srinagar on osavaltion talvipääkaupunki ja kesäpääkaupunki on Jammu. Kashmirin laakso tunnetana hyvänä viljelymaana ja se on Kashmirin tihemmin asuttuja alueita. Alueen korkeus merenpinnasta on noin 1 600 metriä. Kaupungin ympärillä on metsiä ja useita järviä. Daljärvi on ollut suosittu matkailukohde. Lähistöllä on myös 8 126 metrein korkeuteen kohoava Nanga Parbat-vuori.
Historia

Rajataranginin mukaan Srinagarin perusti Maurya-valtakunnan hallitsija Ašoka vuonna 250 ennen ajanlaskun alkua ja se sai myöhemmin nimensä hindulaisen jumalatar Srin eli Lakshmin mukaan. Kaupunki oli alueen pääkaupunki 500-luvun puolivälille saakka. Myöhemmät alueen hinduhallitsijat siirtelivät omia pääkaupunkejaan useaan otteeseen. Kiinalainen buddhalainen matkailija Xuanzang mainitsi Srinagarin hänen matkustaessaan Kashmirissa vuonna 631.
Kashmirista tuli osa muslimien hallitsemaa aluetta 1300-luvulla. Suurmogulein valtakunnan hallitsija Akbar valloitti sen vuonna 1586. Suurmogulien valtaa jatkui vuoteen 1752, jolloin alueen valloittivat ensin afgaanit ja sittemmin sikhit vuonna 1819. Sikhejä vastaan sotineet britit antoivat Kashmirin alueen liittolaiselleen Gulab Singhille vuonna 1846.
Brittivalta Intian niemimaalla päättyi Intian jakoon vuonna 1947. Tilanne kashmirissa oli sekava. Lokakuussa 1947 joukko afgaaniheimosotureita yritti vallata Kashmirin laakson ja Kashmirin hallitsijan Hari Singh ilmoitti Kashmirin liittyvän Intiaan. Intialaisia sotilaita lennätettiin Srinagariin, jossa heimosoturien hyökkäys torjuttiin. Yhteenotot alueella jatkuivat vuoteen 1949, jolloin 1. tammikuuta solmittiin Yk:n turvallisuusneuvoston valvoma tulitauko.
Väestö

Srinagarin asukasluku oli Intian vuoden 2011 väestönlaskennan mukaan 1 180 570 ja sen esikaupunkialueet mukaan luettuna 1 206 419. Kaupungin asukkaista 95,97 % oli muslimeja. Hinduja oli 2,75 %, sikhejä 0,92 % ja kristittyjä 0,21 %.
Aiheesta muualla

Kuvia tai muita tiedostoja aiheesta Srinagar Wikimedia Commonsissa
Hazratbalin muslimipyhättö Kashmirissa.
Veneitä Daljärvellä.
Jules Léger

Jules Léger PC C.C. (4. huhtikuuta 1913 – 22. marraskuuta 1980) oli kanadalainen diplomaatti, joka toimi maansa kenraalikuvernöörinä vuosina 1974–1979. Hän oli kardinaali Paul-Émile Légerin veli.
Légeristä tuli vuonna 1975 Ottawan yliopiston lakitieteen kunniatohtori. Häntä edelsi kenraalikuvernöörinä Roland Michener ja seurasi Edward Schreyer. Hänen vaimonsa oli Gabrielle Carmel (k. 1998), josta tuli kenraalikuvernöörin puolisona itsestäänkin Kanadan ritarikunnan Companion.
Léger oli kenraalikuvernöörinä merkittävä vaikuttaja Kanadan kulttuurielämässä. Hän perusti vuonna 1978 Jules Légerin palkinnon uudesta kamarimusiikista.
Säeromaani

Säeromaani on kaunokirjallisuuden laji, jossa kerronta etenee ilmavasti lyhyiden säkeiden muodossa. Se on noussut maailmantietoisuuteen 2010-luvulla nuorten aikuisten kirjallisuuden suosion myötä. Suomenkielisen termin lajille esitteli kirjailija Anneli Kanto. Ensimmäinen Suomessa säeromaaneja kirjoittanut kirjailija on Kirsti Kuronen, jolta on julkaistu säeromaanit Paha Puuska, Pönttö ja Merikki.
Englanniksi laji tunnetaan nimellä verse novel tai novel in verse. Esimerkkejä suomennetuista säeromaaneista ovat Sarah Crossanin Yksi.
Proosan lajeja

Pienoisromaani
Raapale
Minuuttinovelli
Proosaruno
Suzutsuki (1942)

| Suzutsuki / 涼月 |
| --- | --- |
 Suzutsuki ilmahyökkäyksen maalina vuonna 1945

Aluksen vaiheet
Rakentaja:  Mitsubishi, Nagasaki
Kölinlasku:  15. maaliskuuta 1941
Laskettu vesille:  3. maaliskuuta 1942
Palveluskäyttöön:  29. joulukuuta 1942
Poistui palveluskäytöstä:  20. marraskuuta 1945
Loppuvaihe:  aallonmurtajaksi 1948
Tekniset tiedot
Uppouma:  2 743 t (normaali) 3 759 t (kuormattu)
Pituus:  134,2 m
Leveys:  11,6 m
Syväys:  4,15 m
Koneteho:  50 000 shp
Nopeus:  33 solmua
Miehistöä:  263
Aseistus
Aseistus:  8 × 10 cm/65 type 98 4 × 25 mm type 96 4 × 61 cm torpedoputkea 56 × syvyyspommia
Suzutsuki (jap. 涼月) oli keisarillisen Japanin laivaston Akizuki-luokan hävittäjä toisessa maailmansodassa.
Valmistus

Alus tilattiin Mitsubishin Nagasakin telakalta, missä köli laskettiin 15. maaliskuuta 1941. Alus laskettiin vesille 3. maaliskuuta 1942 ja otettiin palvelukseen vielä saman vuoden lopulla 29. joulukuuta.
Palvelus

Alus siirrettiin reserviin 20. marraskuuta 1945 ja sijoitettiin aallonmurtajaksi heinäkuussa 1948.
Suzuya (1934)

| Suzuya / 鈴谷 |
| --- | --- |
 Suzuya

Aluksen vaiheet
Rakentaja:  Yokosukan laivastontelakka
Kölinlasku:  11. joulukuuta 1933
Laskettu vesille:  20. marraskuuta 1934
Palveluskäyttöön:  31. lokakuuta 1937
Poistui palveluskäytöstä:  upotettu 25. lokakuuta 1944
Tekniset tiedot
Uppouma:  8 500 t (suunniteltu) 13 670 t (standardi)
Pituus:  198 m
Leveys:  20,2 m
Syväys:  5,89 m
Koneteho:  152 000 shp
Nopeus:  35 solmua
Miehistöä:  850
Aseistus
Aseistus:  15 × 15,5 cm/60 -tykkiä kolmoistorneissa 8 × 127 mm/40 -tykkiä 12 × 25 mm ilmatorjuntatykkiä 12 × 610 mm torpedoputkea
Suzuya (jap. 鈴谷) oli keisarillisen Japanin laivaston vuonna 1937 valmistunut Mogami-luokan raskas risteilijä toisessa maailmansodassa.
Valmistus

Alus tilattiin vuoden 1931 hankinnoissa Yokosukan laivastontelakalta, missä köli laskettiin 11. joulukuuta 1933. Alus laskettiin vesille 20. marraskuuta 1934 ja otettiin palvelukseen 31. lokakuuta 1937.
Valmistuttuaan alus sijoitettiin tammikuussa 1936 reserviin odottamaan telakalle siirtoa. Se otettiin palvelukseen 31. lokakuuta 1937, vaikka muutostyöt saatiin päätökseen vasta 30. syyskuuta 1939. Telakalla aluksen pääaseiksi vaihdettiin raskaan risteilijän 20,3 senttimetrin tykit.
Palvelus

Palvelukseen otettaessa alus sijoitettiin Kiinan rannikolle 7. risteilijälaivueeseen. Tammikuussa 1941 laivue oli Indokiinan rannikolla painostamassa Vichyn hallitusta. Laivue tuki heinäkuussa operaatioita Indokiinan alueella.
Japanin liityttyä toiseen maailmansotaan laivue osallistui Malakan, Borneon, Sumatran, Jaavan ja Andamaanien maihinnousuihin. Huhtikuussa 1942 laivue osallistui syöksyyn Intian valtamerelle, minkä jälkeen se palasi Japaniin.
Aluksen palattua telakalta se palasi laivueeseensa, joka osallistui toukokuussa 1942 Midwayn taisteluun. Alus vaurioitui 25. lokakuuta 1944 ilmahyökkäyksessä. Toistuvat hyökkäykset tekivät aluksesta liikuntakyvyttömän ja sytyttivät tulipalon aluksella. Okinami upotti aluksen torpedoimalla pelastettuaan aluksen eloonjääneet.
KK Pärnu

| KK Pärnu |
| --- | --- |
Liiga:  Meistriliiga Baltian liiga
Perustettu:  2000
Areena:  Pärnu Spordihall kapasiteetti 2 000
Kotipaikka:   Pärnu, Viro
Värit:           
Kotisivu:  kkparnu.ee
Korvpalliklubi Pärnu (lyh. KK Pärnu) on koripalloseura Pärnusta, Virosta. Se pelaa maan pääsarjassa ja Baltian liigassa. Seura perustettiin vuonna 2000.
Aiheesta muualla

Virallinen kotisivu (viroksi)
KK Parnu basketball team eurobasket.com (englanniksi)
KK Włocławek

| KK Włocławek |
| --- | --- |
Liiga:  Mestarien liiga PLK
Perustettu:  1991
Historia:  Nobiles Włocławek (1991–1998)
Areena:  Hala Mistrzów (kapasiteetti 4 200)
Kotipaikka:  Włocławek, Puola
Värit:                
Mestaruudet:   2×Puolan liiga  3×Puolan cup  2×Puolan supercup 
Kotisivu:  kkwloclawek.pl
Klub Koszykówki Włocławek on puolalainen koripalloseura Włocławekista. Se pelaa kotiottelunsa Hala Mistrzówissa.
Seura perustettiin vuonna 1991 nimellä Nobiles Włocławek, ja vuonna 1998 se vaihtoi nimensä KK Włocławeksi. Pitkäaikainen sponsorinimi on Anwil Włocławek. Seura on voittanut kaksi Puolan mestaruutta, kolme Puolan cup-mestaruutta ja kaksi Puolan supercup-mestaruutta. Włocławek osallistui alusta alkaen myös eurooppalaisiin seurakilpailuihin. Kaudella 2018–2019 se osallistuu Mestarien liigaan.
Aiheesta muualla

Seuran verkkosivut (puolaksi)
Seura eurobasket.com-sivustolla (englanniksi)
KK – Kuolemankauppias

| KK – Kuolemankauppias |
| --- | --- |

Kirjailija:  Riku Rinne
Kieli:  suomi
Genre:  elämäkerta
Kustantaja:  Kuva ja Sana
Julkaistu:  2000
Sivumäärä:  222
ISBN:  9789515850850
Löydä lisää kirjojaKirjallisuuden teemasivulta
KK – Kuolemankauppias on Riku Rinteen vuonna 2000 kirjoittama kirja, joka kertoo tositarinan huumekauppias Kari Korhosesta , joka uskoon tulon myötä lopetti laittomuudet. Teos valittiin vuoden  kristilliseksi kirjaksi 2001. Voittajan valitsi päätoimittaja Tapani Ruokanen.
Aiheesta muualla

Kuolemankauppias ei hyssyttele Yle 15.4.2012.
Astu tarinaan, Kari ja Heidi Korhonen, jakso 3 IRR-TV 18.4.2011.
São José do Rio Preto

| São José do Rio Preto |
| --- | --- |

 lippu:  vaakuna

 São José do Rio Preto
 Koordinaatit: 20°48′29″S, 49°22′52″W 
Valtio:  Brasilia
Osavaltio:  São Paulo
Pinta-ala:  
 – Kokonaispinta-ala:  434.10 km²
Väkiluku (2008 arvio):  414 272
 – Väestötiheys:  954.3 as./km²
 
 www.riopreto.sp.gov.br 
Infobox OKVirheellinen NIMI-arvo: 
São José do Rio Preto on kaupunki ja São José do Rio preton mesoregionin keskuspaikka Brasiliassa, São Paulon osavaltiossa jokien Grande, Paraná ja Tietê välissä. Se on São Paulon 12:nneksi suurin kaupunki ja koko Brasilian 52:seksi suurin. Se on perustettu 1852.[lähde? ]
Kaupunkinäkymää
Kaupunki sijaitsee maan kaakkoisosassa noin 400 km São Paulosta luoteeseen. Vuonna 2008 siellä asui 414 272 henkeä. Sao Jose do Rio Preto on kaupallinen keskus. Siellä on myös elintarviketeollisuutta ja lentoasema.
Aiheesta muualla

Kuvia tai muita tiedostoja aiheesta São José do Rio Preto Wikimedia Commonsissa
Suihkepullo

Suihkepullo käytössä.
Erivärisiä maaleja suihkepulloissa.
Suihkepullo, aerosolipakkaus eli spray on pullo, jossa on vaikuttavaa nestemäistä ainetta ja ponnekaasua. Suihke tulee ulos pullosta ponnekaasun voimasta ja yhdistetyllä painonapilla/suuttimella suihkeen voi suunnata kohteeseen. Suihkepullo voi olla myös ponnekaasuton. Silloin vaikuttava nestemäinen aine tulee ulos painonapin painamisen voimalla. Sisällöstä riippuen pulloa täytyy ravistaa ennen käyttöä.
Aerosolipullon kehitteli norjalainen Erik Rotheim 1920-luvun puolivälissä. Rotheim patentoi keksintönsä helmikuussa 1926.
Käyttökohteita

Tyypillisiä suihkepulloja ovat koneiden ja laitteiden puhdistussprayt, käynnistyssumutteet, spraymaalit, deodorantit, hiuskiinteet, kotitalouden hyönteismyrkyt ja ilmanraikasteet yms.
Hajuvesien pullot ovat tyypillisesti sormenpainalluksella toimivalla pumpulla varustettuja ponnekaasuttomia astioita.
Suomen suurin suihkepullojen käyttäjä on maaliyritys Maston, joka myy 2,5 miljoonaa pulloa vuodessa. Tyhjät pullot tulevat Saksasta sekä Virosta ja ne täytetään Suomessa.
Varastointi

Ponnekaasulla toimivaa suihkepulloa ei saa jättää auringonvaloon tai muuhun yli +50 °C lämpötilaan, sillä kuumuus lisää painetta pullossa ja se voi räjähtää.
Historiaa

Suihkepullon keksi norjalainen insinööri Erik Rotheim vuonna 1926 miettiessään kovia voiteita helpompaa tapaa voidella suksia. Ensimmäiset suihkepullot olivat paineen takia varmuuden vuoksi paksuseinäisiä ja siksi raskaita käyttää. Ne myös tyhjenivät kerralla. Kahta vuotta myöhemmin Rotheim aloitti yhteistyön Alf Bjercke -maalitehtaan kanssa, mutta pullon suutin meni helposti jumiin ja tuloksena oli sotkua. Rotheim myi keksimänsä spraypurkin patentin amerikkalaisille 17 000 dollarilla, nykyrahassa noin puolella miljoonalla eurolla.
Amerikkalaiset onnistuivat tekemään toimivan venttiilin ja paremmin auki pysyvän suuttimen vasta 1940-luvulla. Kun purkin sisältöä pystyi annostelemaan eri pituisin painalluksin, sen käyttökelpoisuus monien ammatti- ja kuluttajatuotteiden pakkauksena oivallettiin.
SourceForge

| SourceForge |
| --- | --- |

 Kuvakaappaus SourceForge-sivusta vuonna 2018
Verkkosivusto:  sourceforge.net sf.net (ohjaussivu)
Kaupallinen:  osittain
Tyyppi:  ohjelmistokehittäjien yhteisö
Rekisteröinti:  valinnainen
Omistaja:  BIZX, LLC
Kehittäjä:  VA Software
Avattu:  marraskuu 1999
Nykyinen tila:  aktiivinen
SourceForge on avoimen lähdekoodin ohjelmistokehittäjien verkkosivusto. Se tarjoaa projekteille verkkosivut, sekä työkaluja muun muassa versiohallintaan ja ohjelmointivirheiden käsittelyyn.
SourceForge oli aikanaan suurin ilmaiseksi tarjottava alansa palvelu, mutta sittemmin suuri osa projekteista on siirtynyt muihin palveluihin, kuten GitHubiin.
Omistajanvaihdoksen jälkeen SourceForgen ylläpitäjät ottivat projektisivuja haltuunsa ja lisäsivät mainosohjelmia niiden latauslinkkien asennustiedostoihin, mikä johti monien projektien siirtymiseen pois SourceForgesta.